Manimenos, en os zaguers intes d'a Primera Guerra Mundial, l'Imperio alemán yera a o limite d'as suyas posibilidatz melitars. O país yera acotolau dimpués de cinco anyadas de guerra, encara que os melitars aplicoron a censura ta privar que a situación melitar fuese conoixida en a retaguardia, encluyendo-ie o mesmo Gubierno civil. O Exercito alemán ocupaba en ixas calendatas muitos territorios en Europa, encluyendo-ie partes de Francia y amás gran parte de Belchica, pero as tropas de l'Exercito d'os Estaus Unius ya yeran una fuerza melitar important y en aumento en o Frent Occidental.